Lümandu maastikukaitseala

Lümandu maastikukaitseala on maastikukaitseala Rapla maakonnas Kohila vallas Lümandu külas, Harju maakonnas Saue vallas Tagametsa külas ja Saue vallas Kohatu külas. Kaitseala pindala on 106,3 ha. (vaadatud 06.04.2013)

Maastikukaitseala on moodustatud 1981. aastal kaitse alla võetud maastiku üksikelemendi (Lümandu allikad) ja 1988. aastal loodud Lümandu botaanilise kaitseala baasil. Kaitsealalt saab alguse Vasalemma jõgi.

 Kaitse eesmärgid 

 Vasalemma jõe lätte ning ülemjooksuala vaheldusrikka maastiku ilme ja liigirikkuse kaitse;
 puisniitude, allikate ja allikasoode, nõrglubja-allikate, vanade loodusmetsade, rohundirikaste kuusikute, soostuvate ja soo-lehtmetsade kaitse;
 Eesti soojumika, hariliku käoraamatu, kahkjaspunase sõrmkäpa, soo-neiuvaiba ja suure käopõlle elupaikade kaitse.

 Vööndid 

Maastikukaitseala jaguneb vöönditeks:

 Liiva sihtkaitsevöönd – elupaiga- või liigikaitseala, 100,9 ha;
 Lümandu piiranguvöönd – maastikukaitseala, 5,4 ha.

 Viited 

Välislingid



Kategooria:Eesti maastikukaitsealad
Kategooria:Kohila vald
Kategooria:Saue vald